Í sumar var fimmta árið í röð sem verkefnið „ Sumarlestur “ var í gangi í Þjórsárskóla en yfir 90% nemenda tók þátt . Markmiðið með verkefninu er að auka lestraráhuga , hvetja nemendur til þess að vera dugleg að lesa á sumrin og þar með viðhalda þeim framförum sem þau hafa náð yfir veturinn . Að hausti er veitt viðurkenning fyrir þátttöku í verkefninu og þetta árið fengu börnin stuttermaboli merkta skólanum , verðlaunapening og bækur eða bíómiða . Þakkir til þeirra sem lögðu okkur lið : Skeiða - og Gnúpverjahreppur , Ísspor , Selfossbíó , Setberg bókaútgáfa og Útgáfufélag Lifandi vísinda . Náttúrufræðikennsla í 5. - 7. bekk Upplýsingar Útgefið þann 31 október 2017 Friðjón Jónsson sjómaður kom til okkar í 5. - 7. bekk með ýmislegt sjávarfang . Hann var með fyrirlestur um fiska og lífið á sjónum . Krakkarnir tóku vel á móti honum og voru frábær í að spyrja hann . Þau fengu svo að handfjatla fiskana , kryfja þá og skoða innyflin . Upplýsingar Útgefið þann 23 október 2017 Föstudaginn 29. sept. hélt 5. 6. og 7. bekkur á Skaftholtsfjall . Fulltrúi Landgræðslunnar Anna Sigríður Valdimarsdóttir hitti okkur þar . Við skoðuðum tilraunareitina sem við höfum verið að vinna með undanfarin ár . Við tókum upp tepoka sem við höfðum sett niður síðasta vor . Tepokarnir verða sendir erlendis til rannsóknar og hvernig niðurbrot er í þeim . Gengið var á fjallið og heim aftur . Orð vikunnar Upplýsingar Útgefið þann 23 október 2017 Við í 1. - 4. bekk ætlum að vinna markvisst með að auka orðaforðann okkar í vetur . Lögð eru inn 3 orð á viku í íslensku sem við vinnum síðan með yfir vikuna í skólanum . Foreldrar eru hvattir til þess að taka þátt í þessu verkefni með okkur , nota orðin með börnunum heima og taka eftir því og hrósa þeim þegar þau nota orðin .